สอบถามค่ะ มีอาการหายใจแล้วรู้สึกวูบวาบแรง หายใจไม่อิ่มท้อง เหนื่อย BP ประมาณ 90/70 P : 46-60 ตรวจไทรอย์ ต่ำนิดๆ ยังไม่ได้เริ่มยาอะไร ตรวจ ECG ก็ปกติดี อาการเป็นมาประมาณ 1 เดือนยังไม่ดีขึ้น (นอนหลับได้ปกตินะคะ) ปกติทานอาหารครบ 3 มื้อ ทานผักและผลไม้ปกติ ออกกำลังกาย 3 วัน/สัปดาห์ นอนประมาณ 5 ทุ่ม อยากทราบวิธีการปรับตัว และดูแลตัวเอง และยาหรือวิตามินที่ควรกินและควรเลี่ยง
สวัสดีค่ะ อาการหายใจแล้วรู้สึกวูบวาบแรง ใจสั่น หายใจไม่อิ่ม อาจจะเกิดมาจาก หัวใจเต้นผิดจังหวะ มีการตายของกล้ามเนื้อหัวใจบางส่วน หัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย แต่จะบอกได้จากการตรวจร่างกาย เอ็กซเรย์ปอด หรือตรวจคลื่นไฟฟ้าหัวใจร่วมด้วย สาเหตุอื่นๆเช่นโรคปอดเช่น หอบหืด ถุงลมโป่งพองทำให้หายใจแล้วเหนื่อยได้โรคต่อมไทรอยด์ทำงานมากผิดปกติ มีการใช้ยาหรือสารเสพติดที่กระตุ้นการทำงานของหัวใจ หรือเป็นสาเหตุจากความวิตกกังวลโดยไม่มีสาเหตุทางกาย มักสัมพันธ์กับเหตุการณ์หรือความกังวลใดๆจากที่กล่าวมา ยังบอกสาเหตุที่แน่ชัดไม่ได้ แต่ดูมีอัตราการเต้นของหัวใจที่ค่อนต่ำ ความดันยังอยู่ในเกณฑ์ปกติ แนะนำการสังเกตอาการ ดูแลสุขภาพทั่วไปให้ดี งดการทำงานหนักมากๆไปก่อน ไม่ใช้ยาหรืออาหารเสริมใดๆที่ไม่จำเป็น งดการดื่มกาแฟ การใช้สารเสพติดใดๆถ้ามีอาการเป็นมากขึ้น ใจสั่นเยอะตลอดแม้พัก เหนื่อยมากจนทำงานไม่ได้ตามปกติ เจ็บแน่นหน้าอกมากร่วมด้วย ควรไปพบแพทย์